《秋雨三首 其一》
宋代·程俱

细字忽难读，松窗失朝晖。开帘视天宇，屯云凝如黳。

霏微乍喷洒，翕忽看淋漓。斯须建百川，中庭即方池。

秋雷亦动地，势汹万鼓鼙。虚檐忽无声，苍狗变白衣。

飘摇露穹碧，凉飙洗蒸炊。雨师真解事，作止适所宜。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。